Одељење за урбанизам, грађевинарство, стамбено-комуналне послове и заштиту животне средине Општинске управе Пожега, на основу члана 63. Закона о планирању и изградњи("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021) и чланa 91 и 92 Правилника о садржини, начину и поступку израде докумената просторног и урбанистичког планирања («Сл.гл.РС» број 32/2019), оглашава

**ЈАВНИ ПОЗИВ**

**ЗА ПРЕЗЕНТАЦИЈУ УРБАНИСТИЧКОГ ПРОЈЕКТА ЗА УРБАНИСТИЧКО-АРХИТЕКТОНСКУ РАЗРАДУ ЛОКАЦИЈЕ НА НОВОФОРМИРАНОЈ ГРАЂЕВИНСКОЈ ПАРЦЕЛИ, ЗА ПЛАНИРАНУ ИЗГРАДЊУ СТАМБЕНО-ПОСЛОВНОГ ОБЈЕКТА, СА ПРЕДЛОГОМ ПРЕПАРЦЕЛАЦИЈЕ КАТ. ПАРЦЕЛА БР.22/1, 22/4, 22/5 И 22/7 СВЕ У КО ПОЖЕГА**

ЈАВНА ПРЕЗЕНТАЦИЈА **Урбанистичког пројекта за урбанистичко-архитектонску разраду локације на новоформираној грађевинској парцели, за планирану** изградњу стамбено-пословног објекта, са предлогом препарцелације кат. парцела бр.22/1, 22/4, 22/5 и 22/7 све у КО Пожега, обавиће се у згради Општинске управе Пожега, са адресом Трг Слободе бр.9, на другом спрату у периоду од 10.08.2022. год. до закључно са 17.08.2023. год.

Наручилац предметног Урбанистичког пројекта је Ненад Суботић из Пожеге, ул.Карађорђева бр.2В, а носилац израде СЗР“БАБИЋ“ Ужице, ул.Арсенија Чарнојевића бр.70, одговорни урбаниста Мирјана Бабић дипл.инж.арх., бр. лиценце 200 0061 03.

У току јавне презентације, урбанистички пројекат, биће изложен, и на сајту Општине Пожега, http://www.pozega.org.rs/ у рубрици “Актуелности“.

Непосредни увид у урбанистички пројекат може се обавити у канцеларији 46 зграде СО Пожега сваког радног дана у периоду трајања јавне презентације од 10,00 до 14,00 часова, где се могу добити и сва детаљнија обавештења у вези истог, као и на званичном сајту Општине Пожега.

Овлашћено лице за давање обавештења о јавној презентацији Драгана Стефановић, дипл.инж.арх., контакт 031/3806-401, локал 149.

Сва заинтересована правна и физичка лица своје примедбе и сугестије на предметни урбанистички пројекат могу доставити непосредно преко писарнице Општинске управе у Пожеги, искључиво у писаном облику и закључно са периодом завршетка јавне презентације (17.08.2023.год.), са назнаком «ПРИМЕДБА НА УРБАНИСТИЧКИ ПРОЈЕКАТ».